Mercado de espejismos

***Mercado de espejismos*** (Miraĝbazaro) estas romano de la hispana verkisto Felipe Benítez Reyes, kiu havigis al li la Premion Nadal de 2007. Temas pri vasta romano (398 pp) kiu rakontas per gramatika unua persono (al dua persono de legantoj) la preparadon por ŝtelo de relikvoj el la Katedralo de Kolonjo, fare de eks-fraŭdtrompisto Jakob, kiu devas rilati kun same kadukaj kaj ekstravagancaj kolegoj. La aŭtoro tion profitas por priskribo de roluloj kaj medioj inter marĝenaj kaj ridindaj. La parodia stilo igas la trileron amuza itinero tra amuzaj epizodoj. Krome la baroka verkado turnas sin al duarangaj rakontoj kaj tekstoj, digresioj kaj filozofiaj konsideroj kiuj spicas la okazaĵojn.

## Intrigo
* 1.- *Coordenadas preliminares. Retratos de familia. Y alguna digresión*. Kiel li nomiĝis Jakob. Kiam lia patrino tuj mortis, lia fraŭdema artokomercista patro alportis el Rumanio onklinon Corina, kiu funkciis kvazaŭ edzino kaj patrino, kaj estas mirinde klerega.
* 2.- *Sam Benítez y el Prisma Teológico. La ida a Egipto. La leyenda de los magos y el cuento de Alif. La llave de plata y el columbario de Abdel Bari. La oferta del báculo. Otros lances e infortunios*. Sam Benítez estas meksika disĉiplo de lia patro, kiu celas konstruon de teologia prismo, alvokas lin al Kairo por negocpropono. Tie akceptas lin olda Abdalah. La propono konsistas en la ŝtelo de relikvoj de la Tri Magoj el la Katedralo de Kolonjo, malfacila entrepreno. Konatulo Alif rakontas legendon pri tri sarkofagoj kaj tujtuj turistino mortas venenigita per akvobotelo, kiu ŝajne celis lin. Nekonatulo montras arĝentan ŝlosilon, kiu malfermas labirinton kiel Abdel Bari en kolombejo avertas, ke li ne plenumu la ŝtelon. Oni proponas al li magian ceremonibastoneton.
* 3.- *El argentino de oro. Conjeturas de tía Corina. Y un intento de transacción*. Malsukcesas negoceto vendi falsaĵojn de "Antikva Egipto" al Casares, iu argentina novriĉulo.
* 4.- *La investigación de tía Corina. Resultados de esa investigación. La casta de los cobardes. El baúl de los iconos*. Esploroj pri la Magoj kun onklino Corina. Ili konvikas deprimulon Lolo Letaud verki romanon pri la Magoj. Ili ne devas plenumi la ŝtelkomision, nur organizi kaj pagi okaze de malsukceso, kiel ĉe iu Teo kiu trovis antikvajn ikonojn: tio estas la kasto de malkuraĝuloj.
* 5.- *Carambolas. Una llamada en vano. Los jueves de juego. Un cadáver imprevisto. Y algunas confidencias*. Ambaŭ distras sin kun ludemaj amikoj. Ankaŭ Casares mortis. Natalia Aldunate estis lia edzino, kiun li memoras pro Cristi Cuaresma.
* 6.- *El suicida esfumado. El juego de las adivinanzas eruditas. Cita en Roma. La mano fría de la enfermedad. Un envío incomprensible*. Onklino Corina malsanas.
* 7.- *En Roma. Peculiaridades de Cristi Cuaresma. Las espirales de la alucinación. Historia del Falso Príncipe*. Renkonto en Romo kun Cristi Cuaresma, sendita de Sam Benítez, kiu volas fuŝulon Penumbra, kaj ebriigis lin. Corina turnas sin al Falso Princo.
* 8.- *El Penumbra a las claras. Un "chagall" multiplicado*. Finfina trovo de Penumbra, kiu falsigis ŝagalon.
* 9.- *Viaje al reino de la susodicha purpurina. Conjeturas del Falso Príncipe. Y Londres*. En Parizo la Falsa Princo cerbumas pri sekto vermesianisma kiu povus celi la ŝtelon. En Londono memoroj kun iu olda amiko Lorry.
* 10.- *Penumbra preliminar. La guarida goética. La cofradía demoniaca. La cabeza parlante de Electric Avenue*. Penumbra estas en triopo de demonoj Bechard, Behemoth kaj Belial, kaj li neniom antaŭeniras.
* 11.- *La casa imprevista. Mañana sangrienta. La teoría de los tres malhechores. Y alguna información histórica*. Penumbra portas lin al sia luksa hejmo, priskribas sian bandon de "demonoj", kaj sugestas, ke la sarkofago de Kolonjo povus same enhavi restaĵojn de falsuloj Simeono, Smerdis kaj Kaino.
* 12.- *Proposiciones comerciales. El presente "corpus vile". Regreso a París. Planetas diamantinos. En casa y Walter*. Penumbra avertas, ke la plano proponita de Sam Benítez estas kaptilo kaj ke Cristi Cuaresma estas frenezulino kaj fuŝa. Kun Corina Jakob preskaŭ abandonas la planon. Aperas kuzo Walter Arias.
* 13.- *Los papeles walteristas. El teléfono suena. Una revelación en crudo*. La kuzo diras, ke li estas mortanta, li montras siajn delirajn skribaĵojn kaj iĝas nedezirata hejme.
* 14.- *Otra aparición familiar. Incidente en el Club Pink 2. El zapatero esoterista. Preparativos para el viaje*. Alvenas Neculai, frato de Corina, kaj Jakob portas lin kaj sian kuzon al bordelo, kie Walter malsaniĝas kaj ŝajnas, ke li preskaŭ mortas. Finfine Jakob kaj Corina forveturas al Kolonjo.
* 15.-  *En Colonia. Una digresión en torno a Fulcanelli. En la catedral. Planes oscilantes. Un almuerzo, una persecución y una llamada*. Digresio pri Fulcanelli. Negativa priskribo de la katedralo kaj de la malfacilaĵoj por la planita ŝtelo. Sam nuligas la planon por Jakob, sed ne por Penumbra, kiu devas esti lokigita. Aperas Tarmo Dakauskas petante la monon promesitan al Penumbra. 
* 16.- *Sorpresa en el Dorint. La cara y las revelaciones de Tarmo Dakauskas. La hamburguesería peligrosa. Y un problema de identidades*. En hotelĉambro Tarmo D estas ĉe la kadavro de mortigita Penumbra kaj konfesas al Jakob, ke estis Sam mem kiu deziris, ke li ne plenumu la ŝtelon (kaptilo) kaj ke Sam mem ordonis la venenigon de lia patro. Poste li kidnapas lin, kaj finfine estas atakita de vera Tarmo D.
* 17.- *Carrusel de impostores. Nuevas calas históricas. Revelaciones equívocas*. La falsa Tarmo estas Tito, frato de Tarmo, kaj ĉio kion li diris estas mensogo. Abdel Bari laboris por la sekto vermesianisma kaj la relikvujo enhavas la Smeraldan Tabulon. Tito kontraŭdiras Tarmo-n. Kiam Jakob alvenas ĉe Corina, ŝi estas kun la nun ververa Tarmo D.
* 18.- *El ruso Bibayoff. El dinero mutante. El anciano de los mil gestos*. Bibayoff-Tarmo D III konfesas veton kun Sam, kiu devis mendi la ŝtelon, dum li malebligu ĝin. Sed Penumbra planis atencon kontraŭ la katedralo kaj Cristi Cuaresma. Dum ekreveno, en la flughaveno, Leo Montale konfesas, ke ĉio estis plano por murdi Penumbra, pro liaj fraŭdoj kaj konstatas, ke kaj li kaj Jakob enspezis neniom. Sed Corina kredas nenion.
* 19.-  *La casa sin alma. Reliquias amenazadas. La efectividad de Fioravanti. Desdichas de Lolo. Y vuelta al orden*. Kiam Jakob kaj Corina revenas hejmen trafas, ke ŝtelis ĉiun valoraĵon la kuzo Walter. Ili turnas sin al fakulo Fioravanti. Lolo Letaud denove skizas novan romanon pri ŝtelo de relikvoj de la tri magoj, sed ili avertas lin, ke tiu romano jam estas publikigita: ĉiam okazas same al li. Fioravanti trovas Walter kaj la ŝtelaĵojn.
* 20.- *Particularidades de Federiquito Arreola. La trama siciliana. Un profesor de irrealidades. El enciclopedista etéreo. Aventuras de una arqueta de plata*. Sam sendas tiun Federiquito-n por klarigi la ŝtelaferon. Laŭ ili, la planon estris Montorfano, estro de vermesianistoj, tra Leo Montale kaj tra Sam. Divenisto Negarjuna Ibrahima turnas sin al Nevidebla Enciklopediisto (Vikipedio), pri kio Jakob gapas. Laŭ tio, la restaĵoj perdiĝis dum la Dua Mondmilito kaj fraŭdistoj metis en la kofreto restaĵojn de tri okultistoj (Fulcanelli).
* 21.- *La visita de Manel Macario. Los ex soldados mártires. Los reverendos estigmatizados. Las revelaciones de Sam Benítez*. Oni rakontas la kolonjan aferon al Manel Macario kaj li rakontas la perdon de la relikvoj en la Dua Mondmilito sed alie: forportis iin tri usonaj soldatoj, kiuj suferis mirakle malbenitajn malsanegojn, same kiel kelkaj pastroj, kaj poste ili estis resenditaj al Kolonjo. Laŭ Sam la lasta pastro Lorre kontaktis lin por rekuperi la redonitajn relikvojn, dum same faris Tarmo D por ke li evitu tion. Lorre amoris kun iu bigotulino kiu naskis Cristi Cuaresma, kiu amaferis kun Penumbra kaj poste murdis lin. Sam celas ŝin kaj la heredon de ŝia patro, riĉigita pastro Lorre.
* 22.- *Marta. Un resucitado imprevisto. Informaciones de Fioravanti. La huida de tía Corina. Los regresos. Y un final*. Amafero kun Marta, vidvino de la kolego Coe. Penumbra pluvivas. Fioravanti asertas, ke Sam laboras por vermesianistoj. Corina foriras por lasi lin libera ĉe Marta, sed post unu monato nenio okazis kaj ŝi revenas. Venas ankaŭ Sam Benítez kaj rakontas, ke la patro de Jakob en 1997 ŝtelis ĉiujn relikvojn kiuj restas en la sekureckofro. Ili malfermas ĝin, ĉar Corina havis la pasvorton.

## Kuriozaĵoj: Esperanto kaj Vikipedio
Iam okazas aludo al Esperanto, ne kiel la socia kaj lingva fenomeno, kiel ĝi vere estas, sed kiel la tipa ofta aludo kiel iu superlingvo:

Tiu aludo estas eĉ pli interesa, kiam oni memoras, ke laŭdire Zamenhof ekplanis la internacian ligvon kiam li aŭdis la vorton "idioto" en pluraj lokaj lingvoj de la tiama Bialistoko.

Eĉ pli kurioza kaj malofta en literaturo estas aludo al Vikipedio sen referenca mencio. En iu momento iu divenisto kondukas la ĉefrolulon al komputilo per kiu li deziras ekhavi informon por la enhavo de la relikvujo kiu estas celo de la intrigo. Li proponas konsulti la Nevideblan Enciklopediiston:

## Referencoj
## Bibliografio
* Felipe Benítez Reyes, *Mercado de espejismos*, Destino, Barcelono, 2007, 398 pp. ISBN 978-84-233-3906-8

## Eksteraj ligiloj 
* Portal de Felipe Benítez Reyes en EOM
* En Lecturalia
* Adolfo Torrecilla 14a de februaro, 2007 
* Eugenio Sánchez Bravo 9a de junio, 2007

Kategorio:Libroj aperintaj en 2007
Kategorio:Hispanlingvaj romanoj
Kategorio:Trileroj
Kategorio:Parodioj